CELEX: 32013D0175
Language: da
Date: 2013-04-08 00:00:00
Title: 2013/175/EU: Kommissionens gennemførelsesafgørelse af 8. april 2013 om EU-tilskud til finansiering af et program til bekæmpelse af skadegørere på planter og planteprodukter i de franske oversøiske departementer for 2013, jf. Rådets forordning (EF) nr. 247/2006 (meddelt under nummer C(2013) 1934)

10.4.2013   
            
            
               DA
            
            
               Den Europæiske Unions Tidende
            
            
               L 101/48
            
         KOMMISSIONENS GENNEMFØRELSESAFGØRELSE
   af 8. april 2013
   om EU-tilskud til finansiering af et program til bekæmpelse af skadegørere på planter og planteprodukter i de franske oversøiske departementer for 2013, jf. Rådets forordning (EF) nr. 247/2006
   (meddelt under nummer C(2013) 1934)
   (Kun den franske udgave er autentisk)
   (2013/175/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU’s fjernområder (1), særlig artikel 17, stk. 3, første afsnit, første punktum, og
   ud fra følgende betragtninger:
   
               (1)
            
            
               De franske myndigheder forelagde den 12. november 2012 Kommissionen et program for 2013, som omfatter plantesundhedsforanstaltninger i de franske oversøiske departementer. I programmet beskrives det, hvilke mål der skal nås, hvilke delresultater der forventes, hvilke foranstaltninger der skal gennemføres, hvor længe de skal løbe, og hvor store udgifterne til dem bliver, med henblik på eventuelt EU-tilskud.
            
         
               (2)
            
            
               Foranstaltningerne i programmet opfylder kravene i Kommissionens beslutning 2007/609/EF af 10. september 2007 om fastlæggelse af, hvilke foranstaltninger der er berettigede til EF-tilskud inden for rammerne af programmerne til bekæmpelse af skadegørere på planter og planteprodukter i de franske oversøiske departementer samt på Azorerne og Madeira (2).
            
         
               (3)
            
            
               Foranstaltningerne i programmet er blevet vurderet af Kommissionen og drøftet i Den Stående Komité for Plantesundhed den 22.-23. november 2012. Der blev fremlagt en revideret finansieringsoversigt den 15. februar 2013. Kommissionen mener på baggrund heraf, at programmet og dets målsætninger opfylder kravene i artikel 17, stk. 1, i forordning (EF) nr. 247/2006.
            
         
               (4)
            
            
               Der bør i overensstemmelse med artikel 17, stk. 3, i forordning (EF) nr. 247/2006 fastsættes et passende maksimumsbeløb for EU-tilskuddet, og betalingen bør ske på grundlag af dokumentation forelagt af Frankrig.
            
         
               (5)
            
            
               I henhold til artikel 3, stk. 2, litra a), i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (3) finansieres EU-tilskuddet til plantesundhedsforanstaltninger af Den Europæiske Garantifond for Landbruget. Finansiel kontrol af de pågældende foranstaltninger sker efter artikel 9, 36 og 37 i samme forordning.
            
         
               (6)
            
            
               I henhold til artikel 75 i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4) og artikel 90, stk. 1, i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5) skal der forud for indgåelsen af en udgiftsforpligtelse foreligge en finansieringsafgørelse, der er vedtaget af institutionen eller de myndigheder, som denne har bemyndiget, og som angiver de vigtigste elementer i en foranstaltning, der medfører udgiften.
            
         
               (7)
            
            
               Det program, som de franske myndigheder forelagde den 12. november 2012, og foranstaltningerne deri vedrører kalenderåret 2013. I henhold til artikel 112 i forordning (EF, Euratom) nr. 1605/2002 kan der kun ydes tilskud til en allerede påbegyndt foranstaltning i tilfælde, hvor ansøgeren kan dokumentere, at det var nødvendigt at igangsætte foranstaltningen, inden tilskuddet blev ydet. Frankrig har dokumenteret, at det var nødvendigt at igangsætte programmet fra begyndelsen af 2013 og tillade en passende finansiering og påbegyndelse af gennemførelsen af foranstaltningerne, inden EU-tilskuddet blev ydet ved denne afgørelse.
            
         
               (8)
            
            
               Denne afgørelse udgør en finansieringsafgørelse efter betydningen i artikel 75 i forordning (EF, Euratom) nr. 1605/2002 vedrørende de maksimalt tilladte udgifter anført i den anmodning om medfinansiering, der indgår i programmet, som Frankrig har forelagt.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed —
            
         VEDTAGET DENNE AFGØRELSE:
   Artikel 1
   Der tildeles et EU-tilskud til Frankrig til finansiering af det officielle program til bekæmpelse af skadegørere på planter og planteprodukter i de franske oversøiske departementer for 2013, jf. del A i bilaget.
   Tilskuddet er på højst 60 % af de samlede støtteberettigede udgifter, jf. del B i bilaget, dog højst 219 000 EUR (ekskl. moms).
   Artikel 2
   1.   Der udbetales et forskud på 100 000 EUR senest 60 dage efter modtagelsen af en betalingsanmodning fra Frankrig.
   2.   Restbeløbet af EU-tilskuddet udbetales, under forudsætning af at Kommissionen senest den 15. marts 2014 modtager en endelig gennemførelsesrapport i elektronisk form, og efter at Kommissionen har godkendt rapporten.
   Denne rapport skal mindst indeholde:
   
               a)
            
            
               en kortfattet teknisk evaluering af hele programmet, herunder af, hvor langt man nåede med gennemførelsen af de fysiske og kvalitative mål. Evalueringen skal sammenholde de mål, der blev fastlagt i det oprindelige program, som Frankrig forelagde, med de opnåede resultater, udtrykt i forventede projektresultater og etaper i arbejdets fuldførelse. Den skal gøre rede for, hvilke fremskridt der blev gjort, og give en vurdering af de umiddelbare plantesundhedsmæssige og økonomiske virkninger af de gennemførte foranstaltninger, og
            
         
               b)
            
            
               en udgiftsopgørelse med angivelse af betalte udgifter afholdt fra den 1. januar 2013 til den 31. december 2013 opdelt efter delprogram og foranstaltning. Denne opgørelse skal ledsages af bevis for betaling af udgifter ved passende dokumentation, f.eks. fakturaer eller kvitteringer.
            
         3.   Hvad angår det vejledende budget, jf. del B i bilaget, kan Frankrig justere fordelingen af finansieringsmidlerne mellem forskellige foranstaltninger under samme delprogram med højst 15 % af EU-tilskuddet til det pågældende delprogram, forudsat at det programbeløb, der svarer til de samlede støtteberettigede udgifter, ikke overskrides, og at programmets hovedmål ikke dermed bringes i fare.
   Frankrig underretter Kommissionen om alle justeringer.
   Artikel 3
   Denne afgørelse anvendes fra den 1. januar 2013.
   Artikel 4
   Denne afgørelse er rettet til Den Franske Republik.
   
      Udfærdiget i Bruxelles, den 8. april 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 42 af 14.2.2006, s. 1.
   
      (2)  EUT L 242 af 15.9.2007, s. 20.
   
      (3)  EUT L 209 af 11.8.2005, s. 1.
   
      (4)  EFT L 248 af 16.9.2002, s. 1.
   
      (5)  EFT L 357 af 31.12.2002, s. 1.
   
      BILAG
      
         PROGRAM OG VEJLEDENDE BUDGET FOR 2013
      
      DEL A
      
         Program
      
      Programmet består af to delprogrammer:
      
                  1)
               
               
                  Tværdepartementalt delprogram:
                  
                              1.
                           
                           
                              Foranstaltning nr. 1.1: redskab til prioritering i DOM af karantæneskadegørere og -sygdomme, hvilket fører til rangordning af skadegørere og af deres relevante påvisningsmetoder.
                           
                        
                              2.
                           
                           
                              Foranstaltning nr. 1.2: udvikling af innovative metoder til påvisning af Xanthomonas axonopodis pv.alii, Xanthomonas citri pv. citri og begomovirus hos Solanaceae.
                           
                        
                              3.
                           
                           
                              Foranstaltning nr. 1.3: tilpasning og validering af metoder til påvisning af citrusskadegørere (Candidatus Liberibacter asiaticus, C.L. africanus og C.L. americanus, Citrus tristeza-virus, broget citrusklorose, citrusmosaikvirus, citruspsorosevirus og lasebladvirus og beslægtede virus).
                           
                        
            
                  2)
               
               
                  Delprogram for departementet Martinique:
                  Foranstaltning: etablering, drift og plantesundhedsovervågning af et netværk af agroøkologiske bedrifter.
               
            DEL B
      
         Vejledende budget (i EUR) med angivelse af de forventede delresultater
      
      
                  Delprogrammer
               
               
                  Resultaternes art (S = levering af tjenesteydelser, R = forskningsarbejde/undersøgelser)
               
               
                  Støtteberettigede udgifter
               
               
                  Nationalt finansielt bidrag (40 %)
               
               
                  Maksimalt EU-tilskud (60 %)
               
            
                  
                     Tværdepartementalt delprogram
                  
               
               
                   
               
            
                  Foranstaltning 1
               
               
                  Redskab til prioritering i DOM af karantæneskadegørere og -sygdomme (S)
               
               
                  62 000
               
               
                  24 800
               
               
                  37 200
               
            
                  Foranstaltning 2
               
               
                  Innovative metoder til påvisning af skadegørere (R)
               
               
                  120 000
               
               
                  48 000
               
               
                  72 000
               
            
                  Foranstaltning 3
               
               
                  Metoder til påvisning af citrusskadegørere (R)
               
               
                  97 000
               
               
                  38 800
               
               
                  58 200
               
            
                  Subtotal
               
               
                   
               
               
                  279 000
               
               
                  111 600
               
               
                  167 400
               
            
                  
                     Martinique
                  
               
               
                   
               
            
                  Foranstaltning
               
               
                  Netværk af agroøkologiske bedrifter (S)
               
               
                  86 000
               
               
                  34 400
               
               
                  51 600
               
            
                  Subtotal
               
               
                   
               
               
                  86 000
               
               
                  34 400
               
               
                  51 600
               
            
                  I alt
               
               
                   
               
               
                  365 000
               
               
                  146 000
               
               
                  219 000